CELEX: 52014DP0084
Language: sl
Date: 2014-12-16 00:00:00
Title: Sklep Evropskega parlamenta z dne 16. decembra 2014 o predlogu Komisije za imenovanje predsednika, podpredsednika in članov enotnega odbora za reševanje (C(2014)9456 – C8-0284/2014 – 2014/0901(NLE))

12.8.2016   
            
            
               SL
            
            
               Uradni list Evropske unije
            
            
               C 294/60
            
         P8_TA(2014)0084
   Imenovanje članov enotnega odbora za reševanje *
   Sklep Evropskega parlamenta z dne 16. decembra 2014 o predlogu Komisije za imenovanje predsednika, podpredsednika in članov enotnega odbora za reševanje (C(2014)9456 – C8-0284/2014 – 2014/0901(NLE))
   (Odobritev)
   (2016/C 294/21)
   
      Evropski parlament,
   
               —
            
            
               ob upoštevanju predloga Komisije z dne 5. decembra 2014 o imenovanju predsednika, podpredsednika in članov enotnega odbora za reševanje (C(2014)9456),
            
         
               —
            
            
               ob upoštevanju tretjega pododstavka člena 56(6) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1),
            
         
               —
            
            
               ob upoštevanju Poslovnika,
            
         
               —
            
            
               ob upoštevanju poročila Odbora za ekonomske in monetarne zadeve (A8-0070/2014),
            
         
               A.
            
            
               ker člen 56(4) Uredbe (EU) št. 806/2014 določa, da se predsednik, podpredsednika in člani enotnega odbora za reševanje iz člena 43(1)(b) te uredbe imenujejo na podlagi njihovih sposobnosti, kvalifikacij, znanja na področju bančništva in financ ter izkušenj, ki so relevantne za finančni nadzor, regulacijo in reševanje bank;
            
         
               B.
            
            
               ker člen 56(4) Uredbe (EU) št. 806/2014 določa, da je treba pri imenovanju članov enotnega odbora za reševanje upoštevati načelo uravnotežene zastopanosti spola, izkušenj in kvalifikacij;
            
         
               C.
            
            
               ker je v skladu s členom 56(6) Uredbe (EU) št. 806/2014 Komisija 19. novembra 2014 sprejela ožji seznam kandidatov za mesto predsednika in podpredsednika enotnega odbora za reševanje;
            
         
               D.
            
            
               ker je v skladu s členom 56(6) Uredbe (EU) št. 806/2014 Komisija 1. decembra 2014 sprejela ožji seznam kandidatov za člane enotnega odbora za reševanje iz člena 43(1)(b) navedene uredbe;
            
         
               E.
            
            
               ker sta bila v skladu s členom 56(6) Uredbe (EU) št. 806/2014 oba seznama posredovana Parlamentu;
            
         
               F.
            
            
               ker je Komisija 5. decembra 2014 sprejela predlog za imenovanje predsednika, podpredsednika in članov enotnega odbora za reševanje ter ga posredovala Parlamentu;
            
         
               G.
            
            
               ker je Odbor Evropskega parlamenta za ekonomske in monetarne zadeve (v nadaljnjem besedilu: Odbor ECON) nato ocenil priporočila predlaganih kandidatov za mesto predsednika, podpredsednika in članov enotnega odbora za reševanje, zlasti glede na zahteve iz člena 56(4) Uredbe (EU) št. 806/2014;
            
         
               H.
            
            
               ker je 8. decembra 2014 Odbor ECON organiziral predstavitev Elke König, predlagane kandidatke za mesto predsednice enotnega odbora za reševanje, na kateri je ta podala uvodno izjavo in nato odgovarjala na vprašanja članov Odbora ECON;
            
         
               I.
            
            
               ker je 9. decembra 2014 Odbor ECON organiziral predstavitev Tima Löyttyniemija, predlaganega kandidata za mesto podpredsednika enotnega odbora za reševanje, ter predstavitve Maura Grandeja, Antonia Carrascose, Joanne Kellermann in Dominiqua Laboureixa, predlaganih kandidatov za člane enotnega odbora za reševanje. Vseh pet predlaganih kandidatov je na predstavitvi podalo uvodno izjavo in nato odgovarjalo na vprašanja članov Odbora ECON;
            
         
            
               1.
            
            
               odobri predlog Komisije o imenovanju naslednjih predlaganih kandidatov:
               
                           (a)
                        
                        
                           Elke König za predsednico enotnega odbora za reševanje,
                        
                     
                           (b)
                        
                        
                           Tima Löyttyniemija za podpredsednika enotnega odbora za reševanje,
                        
                     
                           (c)
                        
                        
                           Maura Grandeja za člana enotnega odbora za reševanje,
                        
                     
                           (d)
                        
                        
                           Antonia Carrascose za člana enotnega odbora za reševanje,
                        
                     
                           (e)
                        
                        
                           Joanne Kellermann za članico enotnega odbora za reševanje,
                        
                     
                           (f)
                        
                        
                           Dominiqua Laboureixa za člana enotnega odbora za reševanje;
                        
                     
         
            
               2.
            
            
               naroči svojemu predsedniku, naj ta sklep posreduje Svetu in Komisiji ter vladam držav članic.
            
         
      (1)  UL L 225, 30.7.2014, str. 1.